Държавен вестник, бр. 2, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  2
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ИКОНОМИКАТА, 
ЕНЕРГЕТИКАТА И ТУРИЗМА
СПОРАЗУМЕНИЕ
между Република Австрия, Република Бълга­
рия, Република Унгария, Румъния и Република 
Турция относно проекта „Набуко“
(Ратифицирано със закон, приет от 41-ото 
Народно събрание на 3 февруари 2010 г. – ДВ, 
бр. 12 от 2010 г. В сила от 1 август 2010 г.) 
Преамбюл 
Република Австрия, Република България, 
Република Унгария, Румъния и Република 
Турция (оттук насетне наричани индивидуално 
като „държава, страна по споразумението“ и 
колективно „държави, страни по споразуме­
нието“):
дълбоко загрижени за ситуацията на енер­
гийна сигурност в техните държави и жела­
ейки да започнат проект, който да доведе до 
диверсификация на източниците на доставки, 
и по този начин да осигурят по-високо ниво на 
сигурност в областта на енергийните достав­
ки в полза на Европейския съюз, Република 
Турция и всеки техен гражданин;
като потвърждават Декларацията, приета 
на Срещата на високо равнище по „Набуко“ 
в Будапеща на 27.01.2009 г.;
като признават необходимостта от сътруд­
ничество за улесняване на насърчаването, 
разработването, изграждането и функцио­
нирането на проекта „Набуко“ за сигурно и 
непрекъсваемо транспортиране на природен 
газ във и през съответните техни територии; 
като желаят да насърчат и защитят ин­
вестициите в проекта „Набуко“ и да запазят 
ефективността и безопасността на разработ­
ването, собствеността и функционирането на 
тръбопроводната система „Набуко“ във и през 
съответните техни територии; 
обръщайки внимание на факта, че акцио­
нерите са създали международно дружество, 
за да се сътрудничи за насърчаването, раз­
работването, финансирането, изграждането и 
функционирането на проекта „Набуко“, а това 
международно дружество от своя страна ще 
създаде национални дружества, за да изпъл­
нят проекта във всяка съответна територия;
като отчитат необходимостта от непрекъс­
нати и сигурни доставки на природен газ за 
местните пазари на всички държави, страни 
по споразумението, при конкурентни цени и 
условия;
като отбелязват, че желанието на Република 
Турция да развива пазара си на природен газ 
изисква предоставяне на природен газ на тази 
страна при конкурентни цени; 
като се стремят да отворят нови трасета 
за доставка на газ за и от Република Турция 
и държавите – членки на Европейския съюз, 
през териториите на държавите, страни по 
споразумението, и като добре разбират, че ре­
жимът на обратен поток по проекта „Набуко“ 
съдейства за сигурността на държавите, страни 
по споразумението, при спешни ситуации и 
гарантира оптимизацията на газовите мрежи 
чрез суап и други търговски инструменти; 
като отбелязват желанието на държавите, 
страни по споразумението, да създадат коридор 
за транспортиране на природен газ помеж­
ду им да бъде разширено до трети страни, 
както е уместно, и отчитайки важността на 
създаване и подкрепа на подходяща единна и 
недопускаща дискриминация правна рамка, 
съобразена с транснационалния характер на 
проекти като проекта „Набуко“, и необходи­
мата частна инициатива и предприемачество 
за подкрепа на такива инвестиционни въз­
можности в газовия сектор и за създаване 
на благоприятни условия, които обосновават 
влагането на капитали и ресурси в проекта 
„Набуко“ и/или на съответните им територии;
като отчитат и оценяват високо подкрепата 
на Федерална република Германия за проекта, 
се споразумяха, както следва: 
Член 1 – проектът „Набуко“ 
1.1. Държавите, страни по споразумението, 
предоставят пълната си политическа подкрепа 
и поемат задължението да насърчават, под­
крепят и улесняват мерките, необходими за 
реализирането на проекта „Набуко“, и свърза­
ното с това транспортиране на природен газ 
във и през териториите им. Държавите, страни 
по споразумението, се стремят да осигурят 
пълно сътрудничество на всички други имащи 
отношение органи на тяхна територия и да 
предприемат всички действия, необходими за 
осъществяването на споменатото начинание. 
1.2. Държавите, страни по споразумението, 
признават важността за всяка една от тях 
дружествата да имат средствата да закупуват 
при търговски условия достатъчно доставки 
от природен газ за целите на гарантиране на 
сигурността на доставките и признават, че това